Babelscape/SREDFM huggingface dataset:
Ελίζαμπεθ Κόχραν

Η Ελίζαμπεθ Κόχραν ("Elizabeth Cochrane Seaman", 5 Μαΐου 1864 - 27 Ιανουαρίου 1922), γνωστότερη με το δημοσιογραφικό της ψευδώνυμο Νέλι Μπλάι (Nellie Bly), ήταν Αμερικανίδα δημοσιογράφος από τους πρωτοπόρους της ερευνητικής δημοσιογραφίας καθώς και φεμινίστρια. Από τις πρώτες γυναίκες δημοσιογράφους ασχολήθηκε συστηματικά με την θέση των γυναικών στην κοινωνία αλλά και με πολλά κοινωνικά ζητήματα. Στην ιστορία έμεινε για την πρωτοπόρα για την εποχή της έρευνα και καταγραφή της κατάστασης στο δημοτικό ψυχιατρείο της πόλης της Νέας Υόρκης, στη νησίδα «Μπλάκγουελ» (σημερινό «Ρούζβελτ») ("Roosevelt Island"), κοντά στο Μανχάταν, όπου μένοντας μέσα για 10 μέρες σαν ψυχικά ασθενής εξέθεσε στην κοινή γνώμη την άσχημη κατάσταση και την περιφρόνηση με την οποία αντιμετωπίζονταν από την διεύθυνση και το προσωπικό του ασύλου οι τρόφιμες, αναγκάζοντας έτσι την κυβέρνηση να πάρει μέτρα για την καλύτερευση των συνθηκών διαβίωσης των ψυχικά αρρώστων. Επίσης η Κόχραν υπήρξε δραστήρια φιλάνθρωπος, αλλά και εφευρέτρια, παίρνοντας μάλιστα και δυο διπλώματα ευρεσιτεχνίας. Το 1998 η Νέλι Μπλάι τιμήθηκε με την εισαγωγή της στο "National Women's Hall of Fame", ενώ στην επέτειο των 151 χρόνων από τη γέννησή της, δηλαδή στις 5 Μαΐου του 2015 η μηχανή αναζήτησης Google, παρήγε ένα "Goodle doodle" προς τιμήν της.
Σεϊτζάν Ομάροφ

Ο Σεϊτζάν Ομάροφ (1907-1985) ήταν Καζάκος συγγραφέας, συγγραφέας πολλών διηγημάτων, σκίτσων και παραμυθιών. Το έργο του δημοσιεύθηκε σε 20 συλλογές διηγημάτων. Ο Ομάροφ ήταν συντάκτης της εκδοτικής εταιρείας "Ζαζούσι". Το λύκειο αρ. 3 στο Ατμπασάρ του Καζακστάν έχει ονομαστεί προς τιμήν του. Επίσης, υπάρχει ένα μουσείο του συγγραφέα εκεί.
Μουσείο Μπουμπουλίνας

Το Μουσείο Μπουμπουλίνας βρίσκεται στις Σπέτσες και στεγάζεται στο αρχοντικό της οικογένειας Μπούμπουλη, σήμερα περισσότερο συνδεδεμένο με την ηρωίδα της Ελληνικής επανάστασης Λασκαρίνα Πινότση-Μπουμπουλίνα (1771-1825). Η οικία χτίστηκε τον 17ο αιώνα και πέρασε στην κατοχή της Λασκαρίνας μετά τον θάνατο του δεύτερου συζύγου της Δημήτριου Μπούμπουλη από Αλγερινούς πειρατές, την οποία και κατοίκησε μαζί με την οικογένειά της μέχρι τον θάνατό της το 1825. Τους επόμενους αιώνες η οικία παρέμεινε στην κατοχή της οικογένειας αλλά με τον καιρό σταδιακά παραμελήθηκε και εγκαταλήφθηκε. Το αρχοντικό που κινδύνευε να καταρρεύσει, ανακαινίστηκε από τον απόγονο της Λασκαρίνας και τετρασέγγονό της Φίλιππο Δεμερτζή – Μπούμπουλη και από το 1991 λειτουργεί ως μουσείο και πολιτιστικό κέντρο. Τα έσοδά του διαχειρίζεται μη κερδοσκοπική εταιρεία με κύρια αρμοδιότητα την επισκευή και συντήρηση του αρχοντικού καθώς και την οργάνωση δράσεων με σκοπό τη διάδοση της ιστορίας της Επανάστασης και της Λασκαρίνας Μπουμπουλίνας.

Το αρχοντικό απαρτίζεται από ένα ισόγειο και δύο ορόφους καθώς και πλακόστρωτο προαύλιο-κήπο. Το Μουσείο στεγάζεται στον πρώτο όροφο της οικίας στον οποίον υπάρχει εξωτερική πρόσβαση από πέτρινη σκάλα στον κήπο. Εκτείνεται σε τέσσερα μεγάλα δωμάτια, τη Μεγάλη Σάλα, το Δωμάτιο Υποδοχής, τη Τραπεζαρία και το Δωμάτιο με Τζάκι. Στα δωμάτια εκτίθενται κειμήλεια της οικογένειας Μπούμπουλη, μεταξύ των οποίων και προσωπικά αντικείμενα της Λασκαρίνας Μπουμπουλίνας. Στη Μεγάλη Σάλα το ταβάνι είναι ξυλόγλυπτο Φλωρεντιανής τεχνοτροπίας με Ιταλική-Γαλλική επίπλωση του 18ου και 19ου αιώνα, ενώ εκτίθεται συλλογή όπλων της εποχής του 1821 και μεταξύ αυτών και η πιστόλα της Μπουμπουλίνας.
Ριχάρδος του Σρούσμπερυ, δούκας της Υόρκης

Ο Ριχάρδος του Σρούσμπερυ, δούκας της Υόρκης (Σρούσμπερυ, 17 Αυγούστου 1473) ήταν έκτο παιδί και μικρότερος γιος Εδουάρδου Δ΄ της Αγγλίας και της Ελισάβετ Γούντβιλ. Ο Ριχάρδος και ο μεγαλύτερος αδελφός του Εδουάρδος Ε΄ της Αγγλίας, που βασίλευσε για σύντομο χρόνο, εξαφανίστηκαν με μυστήριο τρόπο, όταν ο θείος τους Ριχάρδος Γ΄ της Αγγλίας ανέβηκε στον θρόνο.
Έλιοτ Νες

Ο Έλιοτ Νες (αγγλικά: "Eliot Ness" (19 Απριλίου, 1903 - 
16 Μαΐου, 1957), ήταν Αμερικανός ειδικός πράκτορας του Γραφείου Ποτοαπαγόρευσης, του Υπουργείου Δικαιοσύνης των ΗΠΑ (το μετέπειτα FBI), στο Σικάγο, στην περίοδο της ποτοαπαγόρευσης. Έγινε διάσημος χάρη στην δημιουργία της ομάδας του, τους περιβόητους Αδιαφθόρους που η βασική δουλειά τους ήταν να συλλέξουν στοιχεία για την εγκληματική αυτοκρατορία του Αλ Καπόνε, ώστε να τον παραπέμψουν στην δικαιοσύνη.
Φραγκίσκος Λαμπρινός Δομενεγίνης

O Φραγκίσκος Λαμπρινός Δομενεγίνης, (Ζάκυνθος 1807 ή 1809 - 1874) ήταν Έλληνας πολιτικός, ποιητής, ζωγράφος και συνθέτης της Επτανησιακής σχολής.

Ο Δομενεγίνης προερχόταν από αριστοκρατική οικογένεια, με καταγωγή την Ιταλία, καταγραμμένη στο Ενετικό Libro d'Oro μέλη της οποίας ήταν μεταξύ αυτών που υπέγραψαν το σύνταγμα των Ηνωμένων Πολιτειών των Ιονίων Νήσων. Σπούδασε μουσική στη Ζάκυνθο, κοντά στον Μάντζαρο, και τη Σιένα, στη συνέχεια για ένα μικρό χρονικό διάστημα παρακολούθησε νομικά στην Μπολόνια, αλλά εγκατέλειψε μετά από ένα σύντομο χρονικό διάστημα για να πάρει μέρος στις τελευταίες μάχες της Ελληνικής επανάστασης σαν αξιωματικός του ιππικού υπό τον Ιωάννη Καποδίστρια σε επιχειρήσεις στην Εύβοια. Μετά τη δολοφονία του Καποδίστρια το 1831 έφυγε από το στρατό και επέστρεψε στη Ζάκυνθο, όπου και αφιέρωσε τον εαυτό του στη μελέτη της μουσικής και του θεάτρου. Παντρεύτηκε την Ελισάβετ, κόρη ενός Ρώσου προξένου.
Γιάννης Μασούρας

Ο Γιάννης Μασούρας (24 Αυγούστου 1996, Πάτρα) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για την Γκόρνικ Ζάμπρζε, με δανεισμό από τον Ολυμπιακό.
Κουρμανγκαζί Σαγκιρμπάγιεφ

δεξιά|μικρογραφία|200x200εσ|Μαυσωλείο του Κουρμανγκαζί
Ο Κουρμανγκαζί Σαγκιρμπάγιεφ (καζακικά: Құрманғазы Сағырбайұлы, 1818-1889) ήταν Καζάκος συνθέτης, οργανοπαίκτης, και λαϊκός καλλιτέχνης. Γεννήθηκε το 1818 στην Ορδή Μπουκέι (σημερινή Επαρχία Ζανακαλά, Περιφέρεια Δυτικού Καζακστάν). Είναι θαμμένος στην περιφέρεια Αστραχάν του Κάτω Βόλγα στη σημερινή Ρωσική Ομοσπονδία.
Σον Χιουνγκ-μιν

Ο Σον Χιουνγκ-μιν (Χάνγκουλ: : 손흥민, Χάντζα: "孫興慜", προφορά: "son.ɦɯŋ.min", 8 Ιουλίου 1992) είναι Νοτιοκορεάτης επαγγελματίας ποδοσφαιριστής που αγωνίζεται ως ακραίος επιθετικός ή επιθετικός στην Πρέμιερ Λιγκ για την Τότεναμ και στην Εθνική Νοτίου Κορέας.

Το 2008, εντάχθηκε στις ακαδημίες του Αμβούργου, παραμένοντας στην ομάδα έως και το 2013, αγωνιζόμενος τόσο στις ακαδημίες της όσο και στη δεύτερη και στην πρώτη ομάδα. Από το 2013 έως και το 2015, αγωνιζόταν στην Μπάγερ Λεβερκούζεν. Από το 2015 έως και σήμερα αγωνίζεται στην Τότεναμ. Οι τελευταίοι τον είχαν αγοράσει έναντι 22 εκατομμυρίων γεγονός που τον κατέστησε τον ακριβότερο Ασιάτη ποδοσφαιριστή στην ιστορία του αθλήματος, ενώ επίσης ο πρώτος σκόρερ από την Ασία της Πρέμιερ Λιγκ. 

Το 2008, ξεκίνησε να παίζει και στην Εθνική Νοτίου Κορέας. Το 2010, έκανε το ντεμπούτο του με την Εθνική ανδρών, έχοντας πραγματοποιήσει 70 συμμετοχές και έχοντας πετύχει πάνω από 20 γκολ. Με την Εθνική του έχει συμμετάσχει στο Μουντιάλ 2014 και το 2018. Επίσης έχει αγωνιστεί και σε δύο Ασιατικά Κύπελλα, ένα το 2011 κι ένα το 2015, στο τελευταίο μάλιστα έλαβε και το ασημένιο μετάλλιο (ενώ στο πρώτο το χάλκινο).
Κορεάτες της Σαχαλίνης

Οι Κορεάτες της Σαχαλίνης είναι οι Ρώσοι πολίτες και κάτοικοι κορεατικής καταγωγής που ζουν στο Νησί της Σαχαλίνης, που οι ρίζες των μεταναστών εντοπίζονται από τις επαρχίες Γκιόνγκσανγκ και Τζόλα της Κορέας κατά τη διάρκεια τα τέλη της δεκαετίας του 1930 και στις αρχές της δεκαετίας του 1940, προς το τέλος της Ιαπωνικής αποικιακής εποχής. Εκείνη την εποχή, το νότιο μισό της Σαχαλίνης (νότια του 50ου παράλληλου), γνωστό στη συνέχεια ως νομός Καραφούτο, ήταν υπό τον έλεγχο της Αυτοκρατορίας της Ιαπωνίας. Η Ιαπωνική κυβέρνηση προσλάμβανε και ανάγκαζε Κορεάτες εργάτες στην υπηρεσία να αποσταλούν στο Καραφούτο για να καλύψουν την έλλειψη εργατικού δυναμικού, ως αποτέλεσμα του Β΄ Παγκοσμίου Πολέμου. Ο Κόκκινος Στρατός εισέβαλε στο Καραφούτο λίγες ημέρες πριν από τη συνθηκολόγηση της Ιαπωνίας. Ενώ μερικοί Ιάπωνες επαναπατρίστηκαν με επιτυχία, σχεδόν το ένα τρίτο των Κορεατών δεν μπορούσε να εξασφαλίσει άδεια για να αναχωρήσει είτε στην Ιαπωνία ή στις πόλεις καταγωγής τους στην Νότια Κορέα. Για τα επόμενα σαράντα χρόνια, ζούσαν στην εξορία. Το 1985, η Ιαπωνική κυβέρνηση πρόσφερε δικαιώματα διέλευσης και χρηματοδότηση για την επιστροφή της αρχικής ομάδας των Κορεατών της Σαχαλίνης, ωστόσο, μόνο 1.500 από αυτούς επέστρεψαν στη Νότια Κορέα στις επόμενες δύο δεκαετίες. Η συντριπτική πλειοψηφία των Κορεατών όλων των γενεών επέλεξαν να μείνουν στην Σαχαλίνη.

Λόγω διαφορετικής γλώσσας και μεταναστευτικής ιστορίας, οι Κορεάτες της Σαχαλίνης μπορεί να ή να μην αυτοπροσδιορίζονται ως Κόργιο-σαράμ. Ο όρος "Κόργιο-σαράμ" μπορεί να χρησιμοποιηθεί για να συμπεριλάβει όλους τους Κορεάτες στην πρώην ΕΣΣΔ, αλλά συνήθως αναφέρεται σε εθνοτικούς Κορεάτες από την επαρχία Χάμγκιονγκ των οποίων οι πρόγονοι μετανάστευσαν στη ρωσική Άπω Ανατολή το 19ο αιώνα και στη συνέχεια αργότερα εκτοπίστηκαν στην Κεντρική Ασία.
Σουφιάν Ελ Μπακαλί

Ο Σουφιάν Ελ Μπακαλί (αραβικά: سفيان البقالي, γέννηση: 7 Ιανουαρίου 1996) είναι Μαροκινός αθλητής του στίβου.
Σουφιγιάν Μπουκαντάρ

Ο Σουφιγιάν Μπουκαντάρ (30 Αυγούστου 1993) είναι Μαροκινός αθλητής του στίβου.

Στους Ολυμπιακούς Αγώνες 2012 τερμάτισε 33ος στο αγώνισμα των 5000 μέτρων χωρίς να προκριθεί στον τελικό.
Γιουνές Εσσαλχί

Ο Γιουνές Εσσαλχί (20 Φεβρουαρίου 1993) είναι Μαροκινός αθλητής του στίβου.

Συμμετείχε στο Παγκόσμιο Πρωτάθλημα Στίβου 2015 στο Πεκίνο. Στους Μεσογειακούς Αγώνες 2018 κατέκτησε το χρυσό μετάλλιο στα 5000 μέτρα.
Κουλιάς Μπαϊσεΐτοβα

δεξιά|μικρογραφία|277x277εσ|Γραμματόσημο του Καζακστάν του 2012 που απεικονίζει την Μπαϊσεΐτοβα
Η Κουλιάς Μπαϊσεΐτοβα (καζακικά: Күләш Жасынқызы Бәйсейітова, ρωσικά: Куляш Жасымовна Байсеитова, 1912, Αλμάτι – 6 Ιουνίου 1957, Μόσχα) ήταν Σοβιετική Καζακική τραγουδίστρια της όπερας.

Ήταν ένας από τους 13 αρχικούς παραλήπτες του βραβείου του Λαϊκού Καλλιτέχνη της ΕΣΣΔ το 1936 και επίσης το νεότερο άτομο που έλαβε αυτόν τον τίτλο.
Οκτάβ Σανούτ

Ο Οκτάβ Σανούτ (, 18 Φεβρουαρίου 1832, Παρίσι – 23 Νοεμβρίου 1910, Σικάγο) ήταν Γαλλο-Αμερικανός πολιτικός μηχανικός και πρωτοπόρος της αεροπορίας, γεννημένος στη Γαλλία. Βοήθησε αρκετούς εκκολαπτόμενους λάτρεις της αεροπορίας, συμπεριλαμβανομένων των αδελφών Ράιτ, παρέχοντας τους βοήθεια και συμβουλές, και συνέβαλε στη δημοσίευση των πειραμάτων τους. Μετά τον θάνατό του ονομάστηκε πατέρας της αεροπορίας και των βαρύτερων από τον αέρα ιπτάμενων μηχανών.
Μαλίκ Σαχ Β΄

Ο Μαλίκ Σαχ Β΄ () ή Μουίζ αλ-ντιν Μαλίκ Σαχ Β΄ (1099 - 1105), ήταν Σελτζούκος σουλτάνος της Βαγδάτης (1105). Ήταν εγγονός του σουλτάνου Μαλίκ Σαχ Α΄ (1053-1092) της Αυτοκρατορίας των Σελτζούκων, διαδέχθηκε τον πατέρα του Μπαρκιγιαρούκ. Από θεωρητική άποψη, ήταν επικεφαλής του οίκου των Μεγάλων Σελτζούκων, μολονότι ο θείος του Αχμάντ Σαντζάρ που ασκούσε την εξουσία στο Χορασάν μάλλον είχε στα χέρια του μεγαλύτερη ισχύ από αυτόν. Ο Μαλίκ Σαχ ανατράπηκε από τον θείο του Μουχάμαντ Α΄ των Μεγάλων Σελτζούκων (1082-1118), που ανήλθε στο θρόνο, και δολοφονήθηκε.
Πλυσταριό του Πον-Σαιντ-Εσπρί

Το Πλυσταριό του Πον-Σαιντ-Εσπρί (γαλλικά: "Lavoir de Pont-Saint-Esprit") είναι κτίριο ευρισκόμενο στο Πον-Σαιντ-Εσπρί, εντός του νομού του Γκαρ, στη Γαλλία και το οποίο κατεγράφη ως ιστορικό μνημείο το 2005.
Τώνης Βαβάτσικος

Ο Τώνης Βαβάτσικος ήταν Έλληνας τραγουδοποιός της ελαφρο-λαϊκής μουσικής. Γεννήθηκε το 1930 στον Βόλο. Είχε πολυετή παρουσία στο μουσικό χώρο με πολλές εμφανίσεις σε κέντρα και συμμετοχές στα Φεστιβάλ Ελληνικού Τραγουδιού Θεσσαλονίκης. Ακολούθησαν εμφανίσεις το 1974, 1978, κ.λ.π. Πέθανε στις 28 Ιουλίου 2008 μέσα σε ασθενοφόρο που τον μετέφερε στο νοσοκομείο Βόλου από τον Άγιο Ιωάννη Πηλίου, όπου έκανε διακοπές.
Μπαγιανχονγκόρ

Το Μπαγιανχονγκόρ (μογγολικά: Баянхонгор) είναι η πρωτεύουσα της περιφέρειας Μπαγιανχονγκόρ (αϊμάγκ) στη Μογγολία. Η διοίκηση του σουμ Μπαγιανχονγκόρ (επαρχία), βρίσκεται επίσης στο ίδιο μέρος. Η πόλη  βρίσκεται σε υψόμετρο 1859 μέτρω πάνω από το επίπεδο της θάλασσας, και έχει πληθυσμό 26.252 κατοίκων (2006).
Δικαστικό Μέγαρο του Μονπελιέ

Το Δικαστικό Μέγαρο του Μονπελιέ (γαλλικά: "Palais de justice de Montpellier"), εντός του νομού του Ερώ, στη Γαλλία, είναι κτίριο ευρισκόμενο επί της Οδού Φος (γαλλικά: "Rue Foch"), το οποίο είναι καταγεγραμμένο ως ιστορικό μνημείο.

Το κτίριο φιλοξενεί, σήμερα, το κακουργιοδικείο και το εφετείο. Τα υπόλοιπα δικαστικά όργανα μεταφέρθηκαν στο νέο Δικαστικό Μέγαρο.
Φλώριος Βουστρώνιος

Ο Φλώριος Βουστρώνιος ήταν Κύπριος λόγιος του 16ου αιώνα. Επιπλέον, ήταν νομοθέτης και ιστορικός. Το 1531 διορίστηκε εισηγητής και γραμματέας της επιτροπής νομομαθών Κυπρίων με σκοπό την κωδικοποίηση των νόμων της Κύπρου (συλλογή, επιλογή, απογραφή και μετάφραση στο ενετικό ιδίωμα), την περίοδο της ενετοκρατίας. Η μετάφραση τυπώθηκε το 1535 στη Βενετία.

Επιπρόσθετα, έγραψε την ιστορία της Κύπρου από τους αρχαίους χρόνους έως το τέλος της εποχής των Λουζιανιάνων. Το έργο του αυτό παρέχει πολύτιμης αξίας πληροφορίες για την Κύπρο την εποχή της Φραγκοκρατίας και της Ενετοκρατίας.

Απεβίωσε το 1570.
Γιούζνο-Σαχαλίνσκ

Το Γιούζνο-Σαχαλίνσκ (Ρωσικά: «Южно-Сахалинск», κυριολεκτικά «Νότια Σαχαλίνη») είναι πόλη στη νήσο Σαχαλίνη και το διοικητικό κέντρο της Περιφέρειας Σαχαλίνης της Ρωσίας. Λεγόταν Βλαντίμιροβκα (Влади́мировка) από το 1882 έως το 1905 και στη συνέχεια Τογιοχάρα (Ιαπωνικά: 豊原市 Χέπμπορν: Toyohara-shi) από το 1905 έως το 1946. Πληθυσμός: 181.728 (Απογραφή του 2010)· 175.085 (Απογραφή του 2002)· 159.299 (Απογραφή του 1989).
Αικατερίνη της Υόρκης

Η Αικατερίνη της Υόρκης ("Παλάτι του Έλθαμ", 14 Αυγούστου 1479 - 15 Νοεμβρίου 1527) ήταν ένατο παιδί και έκτη κόρη του Εδουάρδου Δ΄ της Αγγλίας και της Ελισάβετ Γούντβιλ. Η Αικατερίνη ήταν αδελφή του Εδουάρδου Ε΄ της Αγγλίας, νύφη του Ερρίκου Ζ΄ της Αγγλίας και θεία του Ερρίκου Η΄ της Αγγλίας.
Συναγωγή του Ρουφάκ

Η Συναγωγή του Ρουφάκ (γαλλικά: "Synagogue de Rouffach") είναι ιστορικό μνημείο ευρισκόμενο στο Ρουφάκ, εντός του νομού του Άνω Ρήνου, στη Γαλλία.
Μαρία της Υόρκης

Η Μαρία της Υόρκης (κάστρο του Ουίνδσορ, 11 Αυγούστου 1467 - 23 Μαΐου 1482) ήταν δεύτερη κόρη και παιδί του Εδουάρδου Δ΄ της Αγγλίας και της Ελισάβετ Γούντβιλ.[1] Η Μαρία βαπτίστηκε αμέσως μετά την γέννηση της, ένας από τους νονούς της ήταν ο Τόμας Μπικυρτσιερ αρχιεπίσκοπος του Καντέρμπερι. Τα αδέλφια της Μαριας ήταν : Ελισάβετ της Υόρκης, Σεσίλ της Υόρκης, Εδουάρδος Ε΄ της Αγγλίας, Μαργαρίτα της Υόρκης, Ριχάρδος του Σρούσμπερυ, δούκας της Υόρκης, Άννα της Υόρκης, Γεώργιος Πλανταγενέτης, 1ος δούκας του Μπέντφορντ, Αικατερίνη της Υόρκης και Μπρίτζετ της Υόρκης. Η Μαρια είχα άλλα δυο ετεροθαλή αδέλφια από τον πρώτο γάμο της μητέρας της. Τα σχέδια για τον γάμο της με τον Ιωάννη της Δανίας δεν έγιναν ποτέ λόγω του πρόωρου θανάτου της.

Τον Μάιο του 1480 η Μαρία και η αδελφή της Σεσίλ πήραν τον τίτλο της "Κυρίας της Περικνημίδας" ενώ η μεγαλύτερη αδελφή της Ελισάβετ είχε πάρει τον τίτλο τον Φεβρουάριο του ίδιου χρόνου.
Η Μαρία πέθανε στις 23 Μαρτίου 1482 στα "ανάκτορα της Πλασέντια" στο Γκρίνουϊτς και τάφηκε στο παρεκκλήσι του Αγίου Γεωργίου στα ανάκτορα του Ουίνδσορ.
Μπρίτζετ της Υόρκης

Η Μπρίτζετ της Υόρκης (Έλθαμ, 10 Νοεμβρίου 1480 - 1517) Αγγλίδα πριγκίπισσα από τον Οίκο της Υόρκης ήταν έβδομο παιδί και ένατη κόρη του Εδουάρδου Δ΄ της Αγγλίας και της Ελισάβετ Γούντβιλ. Τα μεγαλύτερα αδέλφια της Μπρίτζετ ήταν : Ελισάβετ της Υόρκης, Μαρία της Υόρκης, Σεσίλ της Υόρκης, Εδουάρδος Ε΄ της Αγγλίας, Μαργαρίτα της Υόρκης, Ριχάρδος του Σρούσμπερυ, δούκας της Υόρκης, Άννα της Υόρκης, Γεώργιος Πλανταγενέτης, 1ος δούκας του Μπέντφορντ και Αικατερίνη της Υόρκης. Η Μπρίτζετ ήταν επίσης μικρότερη θεία του Ερρίκου Η΄ της Αγγλίας.
Σεσίλ της Υόρκης

Η Σεσίλ της Υόρκης, υποκόμισσα του Γουέλς (Ουεστμίνστερ, Μίντλσεξ 20 Μαρτίου 1469 - 24 Αυγούστου 1507) Αγγλίδα πριγκίπισσα από τον Οίκο της Υόρκης ήταν δεύτερη κόρη του Εδουάρδου Δ΄ της Αγγλίας και της Ελισάβετ Γούντβιλ της κόρης του Σερ Ριχάρδου Γούντβιλ και της Τζακέτας του Λουξεμβούργου. Η Σεσίλ ήταν μικρότερη αδελφή της Ελισάβετ της Υόρκης and Μαρίας της Υόρκης, μεγαλύτερη αδελφή του Εδουάρδου Ε΄ της Αγγλίας, της Μαργαρίτας της Υόρκης, του Ριχάρδου του Σρούσμπερυ, της Άννας της Υόρκης, του Γεωργίου Πλανταγενέτη δούκα του Μπέντφορντ, της Αικατερίνης της Υόρκης και της Μπρίτζετ της Υόρκης. Η Σεσίλ ήταν ανιψιά του Ριχάρδου Γ΄ της Αγγλίας, κουνιάδα του Ερρίκος Ζ΄ της Αγγλίας, θεία του Ερρίκου Η΄ της Αγγλίας και μεγάλη θεία του Εδουάρδου ΣΤ΄ της Αγγλίας, της Μαρίας Α΄ της Αγγλίας και της Ελισάβετ Α΄ της Αγγλίας.
Sweetener

Sweetener είναι το τέταρτο άλμπουμ της Αμερικανίδας τραγουδίστριας Αριάνα Γκράντε, το οποίο κυκλοφόρησε στις 17 Αυγούστου, 2018 απ'την δισκογραφική Republic Records. Αυτό το άλμπουμ είναι το επόμενο, μετά το τρίτο της άλμπουμ με τίτλο Dangerous Woman το οποίο κυκλοφόρησε το 2016, στο "Sweetener" συμμετέχουν διάφοροι καλλιτέχνες όπως η Missy Elliot, η Nicki Minaj και o Pharrell o οποίος είναι ένας από τους παραγωγούς του άλμπουμ.

To Κυρίως κομμάτι του άλμπουμ ""No Tears Left To Cry"", κυκλοφόρησε στις 20 Απριλίου, 2018 και έκανε ντεμπούτο στην τρίτη θέση στο Billboard Hot 100.To Προωθητικό Single "The Light Is Coming" κυκλοφόρησε στις 20 Ιουνίου, 2018, την ίδια μέρα το άλμπουμ ήταν διαθέσιμο για προ-παραγγελία. Το δεύτερο Single "God Is A Woman" κυκλοφόρησε στις 13 Ιουλίου, 2018.

Το άλμπουμ κέρδισε βραβείο Grammy στις 11 Ιανουαρίου, 2019, στην κατηγορία καλύτερο ποπ φωνητικό άλμπουμ.
Μαρίνα Ρικόλφι-Ντόρια

Η Μαρίνα Ρικόλφι-Ντόρια ("Marina Ricolfi-Doria", 12 Φεβρουαρίου 1935 -) είναι Ελβετίδα σκιέρ θαλάσσης και η σύζυγος του Βιτόριο Εμανουέλε της Σαβοΐας, γιου του τελευταίου βασιλιά της Ιταλίας Ουμβέρτου Β΄.
Ώρα Πράσινου Ακρωτηρίου

Η Ώρα Πράσινου Ακρωτηρίου (CVT) είναι ζώνη ώρας που χρησιμοποιείται από το Ατλαντικό νησιωτικό κράτος του Πράσινου Ακρωτηρίου. Η ζώνη είναι μια ώρα πίσω από τον UTC (UTC-1).

Η θερινή ώρα δεν χρησιμοποιείται σε αυτή τη ζώνη ώρας. Ιστορικά, το Πράσινο Ακρωτήριο έχει χρησιμοποιήσει την θερινή ώρα από το 1942 έως το 1945.
Γεώργιος Βαλέττας

Ο Γεώργιος Βαλέττας ήταν Έλληνας στρατιωτικός, που υπηρέτησε ως διοικητής μεραρχίας και κατόπιν επιτελάρχης της Στρατιάς Μικράς Ασίας κατά τη Μικρασιατική Εκστρατεία.

Γεννήθηκε στις 23 Οκτωβρίου 1870. Εισήλθε στη Στρατιωτική Σχολή Ευελπίδων, αποφοιτώντας ως ανθυπολοχαγός του Μηχανικού τον Αύγουστο του 1891. Έγινε καθηγητής στην ίδια σχολή, πολέμησε στους Βαλκανικούς Πολέμους, και το 1916 ήταν επιτελάρχης του Δ΄ Σώματος Στρατού με έδρα την Καβάλα. Ακολούθησε την αιχμαλωσία του Δ΄ Σώματος στο Γκέρλιτς, όπου πέρασε το υπόλοιπο του Α΄ Παγκοσμίου Πολέμου. 

Αποκαταστάθηκε στην ενεργό υπηρεσία μετά τη νίκη της φιλοβασιλικής Ηνωμένης Αντιπολίτευσης στις εκλογές του Νοεμβρίου 1920, ως διοικητής της 2ης Μεραρχίας Πεζικού στη Μικρασιατική Εκστρατεία. Το Μάιο του 1922, όταν ο αντιστράτηγος Γεώργιος Χατζανέστης ανέλαβε την ηγεσία της Στρατιάς Μικράς Ασίας, ο Βαλέττας έγινε επιτελάρχης της στρατιάς, κατέχοντας το πόστο κατά τη διάρκεια της καταστροφικής μάχης στο Τουμλού Μπουνάρ και την κατάρρευση του ελληνικού μετώπου. Τον Οκτώβριο του 1922 αποσύρθηκε από το στράτευμα με το βαθμό του υποστρατήγου.
Κολενόβιτσι

Το Κολενόβιτσι (σερβικά κυριλλικά: ) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
Ντίνος Γιαννόπουλος

Ο Ντίνος Γιαννόπουλος (1919–2003) ήταν Έλληνας σκηνοθέτης.
Αλί Ασλάνι

Ο Αλί Ασλάνι (αλβανικά: "Ali Asllani", 28 Νοεμβρίου 1884, Βάιζα, Επαρχία Αυλώνα, Οθωμανική Αυτοκρατορία – 20 Δεκεμβρίου 1966, Τίρανα, Αλβανία) ήταν Αλβανός ποιητής, πολιτικός και ακτιβιστής της Αλβανικής Εθνικής Αφύπνισης.
Μπογκάγιτσι

Το Μπογκάγιτσι (σερβικά κυριλλικά: ) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
Ώρα Μαυρικίου

Η Ώρα Μαυρικίου, ή MUT, είναι ζώνη ώρας που χρησιμοποιείται από το νησιωτικό έθνος του Μαυρικίου στον Ινδικό Ωκεανό. Η ζώνη είναι τέσσερις ώρες μπροστά από την ώρα UTC (UTC+4).

Η θερινή ώρα χρησιμοποιήθηκε το 2008. Τα ρολόγια μετακινήθηκαν στην UTC+5 στις 26 Οκτωβρίου 2008 και να επέστρεψαν στην χειμερινή ώρα στις 29 Μαρτίου 2009 στις 3 το πρωί τοπική ώρα.
Η αλλαγή ώρας δεν εφαρμόζεται πλέον.
Μπρεζογιέβιτσα

Η Μπρεζογιέβιτσα (σερβικά κυριλλικά: ) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
Βόινο Σέλο

Το Βόινο Σέλο (σερβικά κυριλλικά: ) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
Γκόρνια Ρζένιτσα

Η Γκόρνια Ρζένιτσα (σερβικά κυριλλικά: ) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
Βούσανιε

Το Βούσανιε (σερβικά κυριλλικά: , αλβανικά: Vuthaj) είναι χωριό ευρισκόμενο στα βορειοανατολικά του Μαυροβουνίου, εντός του Δήμου του Πλαβ.
S druz'yami

Το S druz'yami (, Ελληνικά: Με φίλους) είναι τραγούδι που γράφτηκε από τον Λευκορώσο παιδί-τραγουδιστή Αλεξέι Ζιγκάλκοβιτς. Κέρδισε για τη Λευκορωσία στην Παιδική Γιουροβίζιον το 2007, η οποία έλαβε χώρα στο Ρότερνταμ της Ολλανδίας. Το τραγούδι βγήκε 1ο με 137 βαθμούς.
Μισέλ Σερ

Ο Μισέλ Σερ ("Michel Serres", 1 Σεπτεμβρίου 1930 – 1 Ιουνίου 2019) ήταν Γάλλος φιλόσοφος, θεωρητικός και συγγραφέας. Τα βιβλία του είναι χαρακτηριστικά για το γεγονός ότι παρόλο που ασχολούνται με θέματα όπως ο θάνατος, οι άγγελοι και ο χρόνος, τα παρουσιάζουν με την μορφή πεζογραφίας. Είναι επίσης χαρακτηριστικά για το γεγονός ότι ο ίδιος ο Σερ μετέφραζε τα έργα του με τον μοναδικό του λογοτεχνικό τρόπο.
Μνημείο Μαίτλαντ

Το Μνημείο Μαίτλαντ, επίσης γνωστό ως Ροτόντα ή ως Περιστύλιο του Μαίτλαντ, είναι ένα νεοκλασικό μνημείο που βρίσκεται στο τέρμα της πλατείας Σπιανάδα στην Κέρκυρα. Χτίστηκε το 1821 προς τιμήν του Θωμά Μαίτλαντ, ενός Βρετανού στρατιωτικού που ήταν ο τελευταίος επίτροπος και ο πρώτος αρμοστής στα Ιόνια Νησιά.

Ο Μαίτλαντ έφτασε στην Κέρκυρα στις 16 Φεβρουαρίου 1816 και οχτώ μήνες αργότερα, στις 25 Οκτωβρίου 1816, 46 ευγενείς της Κέρκυρας έκαναν πρόταση για την κατασκευή μιας αψίδας προς τιμήν του. Το μνημείο κατασκευάστηκε τελικά το 1821 και έχει τελείως διαφορετική μορφή από την ροτόντα, με είκοσι κολόνες ιωνικού ρυθμού. Σχεδιάστηκε από τον συνταγματάρχη Τζορτζ Ουίτμορ, μέλος των μηχανικών της βασιλικής οικογένειας.

Όπως και το Παλάτι των Αγίων Μιχαήλ και Γεωργίου, η κατασκευή του μνημείου Μαίτλαντ έγινε από ασβεστόλιθο, που εισήχθη από την Μάλτα, η οποία ήταν υπό βρετανική κατοχή εκείνη την περίοδο. Ο Μαίτλαντ κατείχε διαδοχικά τις θέσεις του αρμοστή στα Ιόνια Νησιά και του κυβερνήτη της Μάλτας. Το έργο πραγματοποιήθηκε από τον Κερκυραίο γλύπτη Παύλο Προσαλέντη.

Το μνημείο είναι επίσης γνωστό ως Στέρνα, δεδομένου ότι χτίστηκε πάνω από μια υπόγεια στέρνα της βενετικής εποχής, η οποία είχε χτιστεί το 1781. Οι δυο είσοδοι του μνημείου επέτρεπαν την πρόσβαση στην δεξαμενή νερού.

Στο πάνω μέρος του μνημείου είναι γραμμένη σε κυκλική μορφή η εξής επιγραφή :

Το Μνημείο Μαίτλαντ προβάλλεται στην ταινία Τζέιμς Μποντ του 1981 "Για τα μάτια σου μόνο" ("For Your Eyes Only").

Το μνημείο καταστράφηκε λόγω διάβρωσης και αποκαταστάθηκε το 2004.
Έριχ Χέκε

Ο Έριχ Χέκε ("Erich Hecke," 20 Σεπτεμβρίου 1887 - 13 Φεβρουαρίου 1947) ήταν Γερμανός μαθηματικός. Έλαβε τη διδακτορική διατριβή του στο Πανεπιστήμιο του Γκέτινγκεν υπό την εποπτεία του Ντάβιντ Χίλμπερτ. Οι Κουρτ Ρεϊντεμέιστερ και Χέινριχ Μπένκε ήταν μεταξύ των μαθητών του.
Χοσέ Αντόνιο Ρέγες

Ο Χοσέ Αντόνιο Ρέγες Καλντερόν ("José Antonio Reyes Calderón", 1 Σεπτεμβρίου 1983 – 1 Ιουνίου 2019) ήταν Ισπανός επαγγελματίας ποδοσφαιριστής, ο οποίος αγωνιζόταν κυρίως ως αριστερό εξτρέμ, αλλά και ως επιθετικός.

Πραγματοποίησε το επαγγελματικό του ντεμπούτο με τη Σεβίλλη σε ηλικία μόλις 16 ετών και υπέγραψε στην Άρσεναλ τον Ιανουάριο του 2004. Επέστρεψε στην Ισπανία μετά από δύο χρόνια, και έπαιξε στους δύο μεγαλύτερους συλλόγους της Μαδρίτης, τη Ρεάλ και την Ατλέτικο, και κέρδισε το πρωτάθλημα με την πρώτη. Έπαιξε, επίσης, για μια σύντομη περίοδο ως δανεικός στην Πορτογαλία με την Μπενφίκα, και επανεντάχθηκε στη Σεβίλλη προς το τέλος της καριέρας του, κερδίζοντας το Γιουρόπα Λιγκ τρεις φορές σε σύνολο πέντε. Έπαιξε σε εννέα αγώνες με την Εξτρεμαδούρα, πριν από τον θάνατό του σε ηλικία των 35 ετών σε αυτοκινητιστικό δυστύχημα την 1η Ιουνίου 2019.

Ο Ρέγες είχε 21 συμμετοχές με την Ισπανία, την οποία εκπροσώπησε στο Μουντιάλ 2006. Επίσης, συμμετείχε μία φορά το 2013 με την αυτόνομη ομάδα της Ανδαλουσίας.
Εδουάρδος Πλανταγενέτης, 17ος κόμης του Γουόρικ

Ο Εδουάρδος Πλανταγενέτης, 17ος κόμης του Γουόρικ (Γουόρικ, 25 Φεβρουαρίου 1475 - 28 Νοεμβρίου 1499) ήταν γιος του Γεωργίου Πλανταγενέτη, 1ου δούκα του Κλάρενς και της Ισαβέλλας Νέβιλ, δούκισσα του Κλάρενς, μικρότερος αδελφός της Μαργαρίτας Πολ, 8ης κόμισσας του Σόλσμπερι. Ο Εδουάρδος Πλανταγενέτης ήταν διεκδικητής του θρόνου της Αγγλίας την εποχή των θείων του Ριχάρδου Γ΄ της Αγγλίας και Ερρίκου Ζ΄ της Αγγλίας.
Χριστίνα Αλεξανιάν

Η Χριστίνα Αλεξανιάν (γενν. 3 Δεκεμβρίου 1968) είναι Ελληνίδα ηθοποιός.
Μπουλκίζα

Η Μπουλκίζα () είναι πόλη και δήμος στον Νομό Ντίμπρα στην ανατολική Αλβανία. Δημιουργήθηκε κατά τη μεταρρύθμιση της τοπικής αυτοδιοίκησης του 2015 με τη συγχώνευση του πρώην δήμου Μπουλκίζα με τους γειτονικούς δήμους Φούσα-Μπουλκίζα, Γιορίτσα, Μαρτάνες, Όστρεν, Σουπένζα, Τρεμπίστ και Ζερκάν. Η έδρα του δήμου είναι η πόλη Μπουλκίζα. Ο συνολικός πληθυσμός είναι 31.210 (απογραφή 2011), και η συνολική έκταση 678,51 τ.χλμ.. Ο πληθυσμός του πρώην δήμου κατά την απογραφή του 2011 ήταν 8.177 κάτοικοι. 

Η Μπουλκίζα βρίσκεται στην ανατολική Αλβανία. Ανατολικά βρίσκεται η Μεγάλη Ντίμπρα (Βόρεια Μακεδονία), βόρεια η Ντίμπρα (Αλβανία), δυτική η περιοχή Μάτι και τα Τίρανα, ενώ νότια βρίσκεται το Λιμπράζντι. Στον δήμο αυτό βρίσκεται επίσης η πόλη Κράστα με 5.969 κατοίκους. Στη Μπουλκίζα και τη Κράστα, υπάρχουν οι μεγαλύτερες πηγές χρωμίου. Μαζί με 36 χιλιάδες εκτάρια δάσους από πεύκα και οξυές, συνθέτουν τους σημαντικότερους οικονομικούς πόρους της περιοχής.
Κωνσταντίνος Βασάλος

Ο Κωνσταντίνος Βασάλος (γεν. 31 Οκτωβρίου 1989) είναι Έλληνας αθλητής του body building, γυμναστής, παρουσιαστής και τηλεοπτική προσωπικότητα. Έγινε ευρύτερα γνωστός στο ευρύ κοινό το 2017 μέσω της συμμετοχής του στο πέμπτο κύκλο του reality επιβίωσης του ΣΚΑΪ "Survivor Greece".
Ολόκληρο Αζερμπαϊτζάν

Το Ολόκληρο Αζερμπαϊτζάν () είναι αλυτρωτική έννοια που ενώνει τα εδάφη που κατοικούν οι Αζέροι σε μια χώρα, το Αζερμπαϊτζάν.
Νεκτάριος Φαρμάκης

Ο Νεκτάριος Φαρμάκης (Αγρίνιο, 1980) είναι Έλληνας δικηγόρος, πολιτικός και ο σημερινός Περιφερειάρχης Δυτικής Ελλάδας.
Γιάννης Κώτσιρας

Ο Γιάννης Κώτσιρας (16 Δεκεμβρίου 1992, Μεγαλόπολη) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τον Παναθηναϊκό.
AVROTROS

H AVROTROS είναι ένας ολλανδικός ραδιοφωνικός και τηλεοπτικός σταθμός που χρονολογείται από το 1927. Η AVROTROS δημιουργήθηκε το 2014 από τη συγχώνευση των προκατόχων AVRO και TROS. Από την 1η Ιανουαρίου 2014 το όνομα του συγχωνευμένου ραδιοτηλεοπτικού φορέα χρησιμοποιήθηκε σε κοινά προγράμματα, ενώ από τις 7 Σεπτεμβρίου 2014 όλα τα υπάρχοντα προγράμματα που μεταδίδονται με το όνομα AVROTROS.

Στις 18 Μαΐου 2019, μετά την ολλανδική νίκη στο διαγωνισμό τραγουδιού της Eurovision 2019, με το τραγούδι του Arcade του Ντάνκαν Λόρενς, η Ολλανδία και η AVROTROS (σε συνεργασία με τους NPO και NOS) θα φιλοξενήσουν το διαγωνισμό τραγουδιού της Eurovision 2020.
Κάστρο του Ακακίου

Το Κάστρο του Ακακίου (), επίσης γνωστό ως Πύργος των Φράγκων, είναι κάστρο στο Ακάκι στην κεντρική Κύπρο. Χρησίμευε ως καταφύγιο για τους βασιλιάδες της Κύπρου.
Λοντέβ

Η Λοντέβ (γαλλικά: "Lodève", οξιτανικά: "Lodeva") είναι γαλλική κοινότητα στο νομό του Ερώ, στη διοικητική περιοχή της Οξιτανίας. Είναι υπονομαρχία του νομού και κέντρο της ευρύτερης περιοχής. Ο πληθυσμός ανέρχεται σε 7.424 κατοίκους (2016) και είναι το κέντρο ευρύτερης αστικής περιοχής με 10 002 κατοίκους (2016). 

Οι κάτοικοί του είναι γνωστοί ως Λοντεβουά (γαλλικά: "Lodévois").
Επιχείρηση «Γέφυρα του Λονδίνου»

Η Επιχείρηση «Γέφυρα του Λονδίνου» αφορά ένα πλάνο ενεργειών που θα πραγματοποιηθούν από τη στιγμή του θανάτου της βασίλισσας Ελισάβετ Β΄. Το πλάνο σχεδιάστηκε αρχικά τη δεκαετία του 1960 και έκτοτε έχει αναθεωρηθεί πολλές φορές. Περιλαμβάνει μια σειρά από δράσεις των διάφορων κυβερνητικών τμημάτων, την Εκκλησία της Αγγλίας, την Μητροπολιτική Αστυνομική Υπηρεσία, τις Βρετανικές Ένοπλες Δυνάμεις, τα ΜΜΕ και τα Βασιλικά Πάρκα του Λονδίνου. Ορισμένα βασικά στοιχεία της επιχείρησης έχουν σχεδιαστεί από την ίδια τη βασίλισσα, ενώ άλλα μπορούν να καθοριστούν από το διάδοχό της στο θρόνο (ο οποίος σήμερα είναι ο πρίγκιπας Κάρολος) μετά το συμβάν του θανάτου της.

Σύμφωνα με τον σχεδιασμό, η φράση «Η Γέφυρα του Λονδίνου Έπεσε» αναμένεται να χρησιμοποιηθεί για να ανακοινώσει το θάνατο της βασίλισσας στον πρωθυπουργό και σε ορισμένα βασικά πρόσωπα, θέτοντας έτσι την έναρξη της επιχείρησης. Δεν είναι γνωστό αν η φράση αυτή εξακολουθεί να ισχύει ακόμη και σήμερα, ούτε το πότε ακριβώς αποφασίστηκε η χρήση της.
Ιστορία της Ρουμανίας

H Ιστορία της Ρουμανίας συμβατικά αφορά την ιστορία της γεωγραφικής περιοχής της Ρουμανικής επικράτειας και των ανθρώπων που έζησαν σε αυτήν, και οι οποίοι, παρά τις πολιτιστικές διαφορές και τις πολιτικές ανακατατάξεις, διαμόρφωσαν την εθνική ταυτότητα που οδήγησε στην αναγνώριση της Ρουμανίας ως ανεξάρτητου ιστορικού αντικειμένου. Με την στενή έννοια του όρου, ο όρος αναφέρεται στην ιστορία του σημερινού ενιαίου κράτους, του παλαιότερου Βασιλείου της Ρουμανίας, των ενδιάμεσων μορφών οργάνωσης και των ιστορικών γεγονότων που την διαμόρφωσαν. 

Η Ιστορία της Ρουμανίας διακρίνεται σε περιόδους: 

* Αρχαία ιστορία / Ρωμαϊκή περίοδος (3600 π.Χ. - 500 μ.Χ.) 
* Μεσαίωνας / Βυζαντική περίοδος (500 - 1500 μ.Χ.) 
* Πρώιμη νεότερη / Οθωμανική περίοδος (1500 - 1750 μ.Χ.) 
* Μέση νεότερη περίοδος (1750 - 1914 μ.Χ.) 
* Σύγχρονη περίοδος (1914 - σήμερα)
Θανάσης Κόης

Ο Θανάσης Κόης γεννήθηκε στις 6 Ιουλίου 1973 στον Πειραιά και είναι Έλληνας βετεράνος ποδοσφαιριστής που αγωνιζόταν στη θέση του τερματοφύλακα και νυν προπονητής. Κατά τη διάρκεια της ποδοσφαιρικής του καριέρας αγωνίστηκε σε όλα τα εγχώρια εθνικά πρωταθλήματα.
Σενγκίν

Το Σενγκίν (, "Άγιος Ιωάννης" στα αλβανικά, , ) είναι παράκτια πόλη και πρώην δήμος στον νομό της Λέζα στη βορειοδυτική Αλβανία. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα του δήμου Λέζα. Ο πληθυσμός κατά την απογραφή του 2011 ήταν 8.091 κάτοικοι. Το Σενγκίν είναι ένας αναπτυσσόμενος τουριστικός προορισμός, γνωστός για τις παραλίες και τα καταλύματά του. Το Σενγκίν είναι μια από τις πολλές πόλεις του νομού της Λέζα και διαθέτει ένα από τα λιμάνια εισόδου της Αλβανίας στην Αδριατική Θάλασσα.
Βάου ι Ντέγια

Η Βάου ι Ντέγια () είναι δήμος αστικού τύπου στη βόρεια Αλβανία. Ο δήμος έχει πληθυσμό 30.438 κατοίκους (απογραφή 2011). Το 2015 συγχωνεύθηκε με τους πρώην δήμους Μπουσάτ (14.149 κάτοικοι), Χαϊμέλ (4430 κάτοικοι), Σλακ (671 κάτοικοι), Τεμάλ (1562 κάτοικοι) και Βιγκ-Μνέλα (1509 κάτοικοι) στα πλαίσια της μεταρρύθμισης της τοπικής αυτοδιοίκησης. Ο δήμος της Βάου ι Ντέγια είχε 8.117 κατοίκους κατά την απογραφή του 2011.
Τόμας Ουιλχέλμσεν

O Τόμας Ουιλχέλμσεν (γεννημένος στις 3 Ιουλίου 1974) είναι Νορβηγός ναυτικός μεγιστάνας. Είναι ένας από τους ιδιοκτήτες και ο σημερινός διευθύνων σύμβουλος της "Wilh. Wilhelmsen", μία από τις μεγαλύτερες ναυτιλιακές εταιρείες παγκοσμίως με 21.000 υπαλλήλους σε 75 χώρες. Είναι ο γιος του πρώην Διευθύνοντος Συμβούλου της εταιρείας και Προέδρου, Μόρτεν Ουίλχελμ Ουιλχέλμσεν, ο οποίος έγινε ένας από τους κύριους ιδιοκτήτες της εταιρείας μαζί και με τα αδέλφια του, μετά τον θάνατο του πατέρα τους, Τομ Ουιλχέλμσεν, το 1978. Ο Τόμας Ουιλχέλμσεν ανήκει στην πέμπτη γενιά της οικογένειας Ουιλχέλμσεν, μαζί με τους ξαδέλφους του, Πόντη Πάους και την Ολυμπία Πάους. Ο Τόμας Ουιλχέλμσεν είναι κάτοχος πτυχίου πάνω στην διοίκηση επιχειρήσεων. Το 2018 ο Ουιλχέλμσεν ανακοίνωσε μια κοινή επιχείρηση με τη Νορβηγική εταιρεία υψηλής τεχνολογίας Kongsberg Gruppen η οποία επικεντρώνεται σε αυτόνομα σκάφη.
Άλφρεντ Χέρμαν Φριντ

Ο Άλφρεντ Χέρμαν Φριντ (γερμανικά: Alfred Hermann Fried, 11 Νοεμβρίου 1864 – 5 Μαΐου 1921) ήταν Αυστροεβραίος ειρηνιστής, διαφημιστής, δημοσιογράφος, συνιδρυτής του γερμανικού κινήματος ειρήνης, και ο νικητής (με τον Τόμπιας Άσσερ) του Βραβείου Νομπέλ Ειρήνης το 1911.
Κλος

Το Κλος ( ή Klosi) είναι πόλη και δήμος στον νομό Ντίμπρα στο βόρειο τμήμα της κεντρικής Αλβανίας. Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Γκούρρα, Κλος, Σουτς και Ξίμπρα, που έγιναν δημοτικές ενότητες. Η έδρα του δήμου είναι η πόλη Κλος. Ο συνολικός πληθυσμός είναι 16.618 (απογραφή 2011) και η συνολική έκταση 357,48 χλμ.2. Ο πληθυσμός του πρώην δήμου κατά την απογραφή του 2011 ήταν 7.873 κάτοικοι. Το Κλός απέχει 28,5 χιλιόμετρα από τα Τίρανα και 14 χιλιόμετρα από το Μπουρέλ.
Μπέρναρντ Κάισερ

Ο Μπέρναρντ Κάισερ ("Bernhard Kayser," 6 Αυγούστου 1869, Βρέμη – 11 Μαΐου 1954, Στουτγκάρδη) ήταν Γερμανός οφθαλμίατρος.
Αχονδρίτης

thumb|right|285px|Αχονδρίτης μετεωρίτης που έπεσε το 1919.
Οι αχονδρίτες ("achondrites") είναι η μία από τις δύο υποκατηγορίες των λιθωδών (μη μεταλλικών) μετεωριτών ή λιθομετεωριτών. Οι αχονδρίτες είναι διαφοροποιημένοι μετεωρίτες, δηλαδή έχουν αλλοιωθεί από τήξη και επανακρυστάλλωση, ή άλλες γεωλογικές-χημικές διεργασίες, κατά την παραμονή τους σε ένα ουράνιο σώμα. Για τον λόγο αυτόν θεωρείται ότι προέρχονται από κάποιον πλανήτη, πλανήτη νάνο ή πολύ μεγάλο αστεροειδή. Πήραν την ονομασία τους εξ αντιδιαστολής με την άλλη υποκατηγορία των λιθομετεωριτών, που είναι οι χονδρίτες και προέρχονται συνήθως από μικρούς αστεροειδείς. Χαρακτηριστικό δηλαδή ενός αχονδρίτη είναι η απουσία μικρών σφαιροειδών κόκκων, που ονομάζονται χόνδροι, στο υλικό του. Το πέτρωμά του είναι παρόμοιο με εκείνο του γήινου βασάλτη ή άλλου μαγματογενούς πετρώματος. Περί το 8% του συνόλου των μετεωριτών που έχουν καταγραφεί είναι αχονδρίτες.
Κόλπος Πλέντυ

thumb|right|285px|Η ακτή του Κόλπου Πλέντυ στις εκβολές του ποταμού Φακατάνε, με κύματα ύψους 2 μέτρων
Ο Κόλπος Πλέντυ (αγγλ. "Bay of Plenty", μάορι "Te Moana-a-Toi") είναι ο μεγαλύτερος ανοικτός κόλπος στη βόρεια-βορειοανατολική ακτή του Βόρειου Νησιού της Νέας Ζηλανδίας, στον Ειρηνικό Ωκεανό. Εκτείνεται σε πλάτος 260 χιλιομέτρων, από τη Χερσόνησο Κορομάντελ στα δυτικά μέχρι το Ακρωτήριο Ράναγουεϊ στα ανατολικά. Ο κόλπος έδωσε το όνομά του στην ομώνυμη Περιφέρεια του Κόλπου Πλέντυ, μία από τις 16 περιφέρειες της Νέας Ζηλανδίας, που εκτείνεται σε τριγωνικό σχήμα στο εσωτερικό και περιλαμβάνει αρκετά νησιά του κόλπου. Το αγγλικό όνομα, που σημαίνει «Κόλπος της Αφθονίας», δόθηκε από τον Τζέιμς Κουκ όταν παρατήρησε τα άφθονα αποθέματα τροφίμων σε αρκετά χωριά των Μάορι εκεί, σε κτυπητή αντίθεση με την προηγούμενη εντύπωσή του από παρατηρήσεις στον Κόλπο Πόβερτυ (= «Κόλπο της Φτώχειας»).
Λέναρτ Γιόχανσον

Ο Νιλς Λέναρτ Γιόχανσον (5 Νοεμβρίου 1929 – 4 Ιουνίου 2019) ήταν ο πέμπτος και, μέχρι σήμερα, ο μακροβιότερος πρόεδρος της ΟΥΕΦΑ, της Ένωσης των Ευρωπαϊκών Ποδοσφαιρικών ομοσπονδιών, από την εκλογή του στο συνέδριο της ΟΥΕΦΑ στη Μάλτα το 1990 μέχρι το 2007.
Φάνος Κατελάρης

Ο Φάνος Κατελάρης (26 Αυγούστου 1996) είναι Κύπριος επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Απόλλωνα.
Ο Ζοφερός Οίκος

Ο Ζοφερός Οίκος είναι μυθιστόρημα του Κάρολου Ντίκενς που δημοσιεύθηκε για πρώτη φορά σε 20 συνέχειες μεταξύ Μαρτίου 1852 και Σεπτεμβρίου 1853. Το μυθιστόρημα έχει πολλούς χαρακτήρες και αρκετές δευτερεύουσες πλοκές. Αφηγήτρια είναι εν μέρει η ηρωίδα του μυθιστορήματος Έστερ Σάμερσον και εν μέρει ένας παντογνώστης αφηγητής. Στο κέντρο του "Ζοφερού Οίκου" βρίσκεται η "Τζάρνταϊς και Τζάρνταϊς", μια μακροχρόνια δικαστική υπόθεση στο Δικαστήριο του Τσάνσερι, η οποία προκύπτει εξαιτίας της σύνταξης πολλών διαθηκών από έναν κληροδότη. Στον πρόλογο της πρώτης έκδοσης του 1853, ο Dickens ανέφερε ότι η φανταστική αυτή δικαστική διαμάχη βασίστηκε σε πολλές πραγματικές υποθέσεις. Σε μια τέτοια υπόθεση που πιθανώς βασίστηκε το βιβλίο, μια διαθήκη που αναγνώστηκε το 1797 αμφισβητήθηκε και δεν επικυρώθηκε παρά μόνο το 1859. Αν και οι εκπρόσωποι του νομικού επαγγέλματος επέκριναν τη σάτιρα του Ντίκενς ως υπερβολική, το μυθιστόρημα συνέβαλε σε ένα κίνημα μεταρρύθμισης του δικαστικού συστήματος της Αγγλίας. Αυτό το κίνημα κατέληξε στη θέσπιση μιας σειράς σχετικών μεταρρυθμίσεων στη δεκαετία του 1870. 

Οι μελετητές του Ντίκενς διαφωνούν ως προς τη χρονική περίοδο κατά την οποία διαδραματίζονται τα περιστατικά του "Ζοφερού Οίκου". Ένας ιστορικός του Αγγλικού δικαίου υποστηρίζει ότι η δράση εξελίσσεται το 1827. Η αναφορά όμως στις προετοιμασίες για την κατασκευή μιας σιδηροδρομικής γραμμής στο 55ο κεφάλαιο αποτελεί ένδειξη ότι η δράση του μυθιστορήματος πρέπει να τοποθετηθεί στη δεκαετία του 1830.
Αλέξιος Καστρινός

Ο Αλέξιος Καστρινός (γεν. 1968, Γαστούνη) είναι Έλληνας πολιτικός και δήμαρχος Γαστούνης (από το 2011 και έπειτα δήμαρχος Πηνειού) από το 2006 έως το 2019 και υποψήφιος βουλευτής με την Νέα Δημοκρατία.
Γουργούθακας

Ο Γουργούθακας είναι σπήλαιο της Ελλάδας. Βρίσκεται στο νομό Χανίων της Κρήτης και η είσοδός του τοποθετείται στα Λευκά Όρη σε υψόμετρο 1600 μέτρων . Είναι το βαθύτερο σπήλαιο στην Ελλάδα που έχει ανακαλυφθεί. Έχει βάθος 1.208 μέτρων και είναι το 43ο βαθύτερο σπήλαιο του κόσμου.

Ο Γουργούθακας ανακαλύφθηκε το 1990 από την Σπηλαιολογική Αποστολή της ομάδας Καταμαράν, η οποία προέρχεται από το Μονμπελιάρ της Γαλλίας. Το 1998, η ίδια ομάδα έφτασε στην μικρή λίμνη (φρεάτιο) στο βυθό, σε βάθος 1.208 μέτρων. Η κύρια λίμνη δεν έχει ακόμα εξερευνηθεί.

Το σπήλαιο είναι κυρίως ένας βαθύς κατακόρυφος άξονας, γεμισμένος με τεμνόμενες καμάρες και τεράστιους σταλαγμίτες και σταλακτίτες. Λόγω της διαμόρφωσης του, για την εξερεύνηση του σπηλαίου απαιτείται εξειδικευμένος εξοπλισμός, καθώς και εμπειρία.
Δήμος Βόρειας Κέρκυρας

Ο Δήμος Βόρειας Κέρκυρας είναι δήμος της Περιφέρειας Ιονίων Νήσων. Αποτελείται από τους άλλοτε Δήμους Αγίου Γεωργίου, Εσπερίων, Θιναλίων και Κασσωπαίων (πρόγραμμα Καποδίστριας, 01.01.1999–31.12.2010), οι οποίοι στη συνέχεια αποτέλεσαν δημοτικές ενότητες του ενιαίου Δήμου Κέρκυρας (πρόγραμμα Καλλικράτης, 01.01.2011–31.08.2019). Συστάθηκε το 2019, με την εφαρμογή του προγράμματος Κλεισθένης Ι (τροποποίηση του "Καλλικράτη"), σύμφωνα με τον οποίο όλες οι υποδιαιρέσεις των δημοτικών ενοτήτων μετονομάσθηκαν σε κοινότητες. Έδρα του Δήμου είναι η Αχαράβη. 

Δήμαρχος του νέου δήμου, από την 1η Σεπτεμβρίου 2019, είναι ο Γιώργος Μαχειμάρης.
Πόνος και δόξα

Το Πόνος και δόξα (πρωτότυπος τίτλος: Dolor y gloria) είναι ισπανική δραματική ταινία του 2019 σε σκηνοθεσία και σενάριο του Πέδρο Αλμοδόβαρ. Πρωταγωνιστούν οι Αντόνιο Μπαντέρας, Ασιέρ Ετξεαντία, Πενέλοπε Κρουζ, Λεονάρντο Σμπαράλια και Χουλιέτα Σεράνο. Η ταινία κυκλοφόρησε στην Ισπανία στις 22 Μαρτίου 2019 από τη Sony Pictures Releasing.
Μάγκνους Χίρσφελντ

Ο Μάγκνους Χίρσφελντ ("Magnus Hirschfeld", 14 Μαΐου 1868 - 14 Μαΐου 1935) ήταν Γερμανός γιατρός και σεξολόγος, εκπαιδευμένος κυρίως στη Γερμανία. Η έδρα του ήταν στο Σαρλότενμπουργκ του Βερολίνου κατά την περίοδο της Δημοκρατίας της Βαϊμάρης. Ένας ειλικρινής υποστηρικτής των σεξουαλικών μειονοτήτων, ο Χίρσφελντ ίδρυσε την Επιστημονική-Ανθρωπιστική Επιτροπή. Ο ιστορικός Ντάστιν Γκολτζ χαρακτήρισε την ομάδα αυτή ότι έφερε εις πέρας «την πρώτη υπεράσπιση των δικαιωμάτων των ομοφυλόφιλων και των τρανς». «Οι ριζοσπαστικές ιδέες του Χίρσφελντ άλλαξαν τον τρόπο σκέψης των Γερμανών για τη σεξουαλικότητα». Ο Χίρσφελντ ήταν στο στόχαστρο της δεξιάς επειδή ήταν Εβραίος και ομοφυλόφιλος και το 1920 χτυπήθηκε από τους λαϊκούς ακτιβιστές.
Λε Ντουκ Θο

Ο Λε Ντουκ Θο (βιετναμέζικα: Lê Đức Thọ (Βιετναμέζικα: [lē ɗɨk tʰɔˀ], 10 Οκτωβρίου 1911 – 13 Οκτωβρίου 1990), γεννήθηκε με το όνομα Φαν Ντιν Χάι στην επαρχία Ναμ Ντιν, ήταν Βιετναμέζος επαναστάτης, στρατηγός, διπλωμάτης και πολιτικός. Παρά την άρνησή του, ήταν ο πρώτος βιετναμέζος που κέρδισε το Νόμπελ Ειρήνης από κοινού με τον Υπουργό Εξωτερικών των Ηνωμένων Πολιτειών Χένρι Κίσινγκερ το 1973.

Το 1930, ο Λε Ντουκ Θο συνέβαλε στην ίδρυση του Κομμουνιστικού Κόμματος της Ινδοκίνας. Οι γαλλικές αποικιακές αρχές τον φυλάκισαν από το 1930 έως το 1936 και πάλι από το 1939 έως το 1944. Μετά την απελευθέρωσή του το 1945, συμμετείχε στην ηγεσία των Βιέτ Μινχ μέχρι το 1954, όταν υπεγράφησαν οι συμφωνίες της Γενεύης και το Βιετνάμ ανεξαρτητοποιήθηκε. Το 1948 βρισκόταν στο Νότιο Βιετνάμ ως Αναπληρωτής Γραμματέας και επικεφαλής του Τμήματος Οργάνωσης του Κόμματος Επιτροπής της Κοτσινκίνας. Στη συνέχεια εντάχθηκε στο πολιτικού γραφείο Λάο Ντονγκ του Κόμματος των Εργαζομένων του Βιετνάμ το 1955, σήμερα γνωστό ως Κομμουνιστικό Κόμμα του Βιετνάμ. Ο Θο επέβλεψε την Κομμουνιστική εξέγερση που ξεκίνησε το 1956 εναντίον της κυβέρνησης του Νοτίου Βιετνάμ. Το 1963 ο Θο υποστήριξε τις κομματικές εκκαθαρίσεις για το ψήφισμα 9.
Κατηγορία:Βραβευμένοι με Νόμπελ Ειρήνης
Νόα Λάιλς

Ο Νόα Λάιλς (γενν. 18 Ιουλίου 1997) είναι Αμερικανός αθλητής του στίβου, που εξειδικεύεται στα αγωνίσματα των σπριντ.
Σιθ

Οι Σιθ είναι μια φανταστική οργάνωση στο σύμπαν των Πολέμων των Άστρων που προσπαθεί συνεχώς να πάρει στην κατοχή της με την βια τον Γαλαξία.
Ziggo Dome

Το Ziggo Dome είναι ένα κλειστό στάδιο στο Άμστερνταμ της Ολλανδίας. Ονομάστηκε έτσι από την καλωδιακή τηλεοπτική εταιρία Ziggo. Το 2014, ανακοινώθηκαν τα Ziggo Dome Awards, αναδεικνύοντας τους καλλιτέχνες που ερμήνευαν στο στάδιο.
Επαρχία Γιάμπολ

Η Επαρχία Γιάμπολ αποτελεί μια από τις 28 επαρχίες της Βουλγαρίας και μία από τις 3 που συνορεύουν με την Τουρκία. Πήρε το όνομα της από την πρωτεύουσα της, το Γιάμπολ. Σε επίσημη απογραφή του Φεβρουάριου του 2011 αριθμούσε 131.447 κατοίκους και σε εκτιμήσεις του 2015 αριθμούσε 125.724 κατοίκους. Η επαρχία διαιρείται σε 5 δήμους.
Βασίλειος Ρομφέης

Ο Βασίλειος Ρομφέης ήταν Έλληνας κλέφτης την περίοδο της Τουρκοκρατίας τον 18ο και 19ο αιώνα. Γεννήθηκε το 1774 στην Νάουσα και άρχισε τις επαναστατικές του δραστηρίοτητες στο Βέρμιο. Το 1795, ο Αλή Πασά, που είχε δημιουργήσει το Πασαλίκι των Ιωαννίνων, προσπάθησε να καταλάβει τη Νάουσα. Αυτό οδήγησε τον Ρομφέη και τον υπολοχαγό του Αναστάσιο Καρατάσο να υπερασπιστεί την πόλη, η οποία απολάμβανε καθεστώς ημιαυτονομίας εντός της Οθωμανικής Αυτοκρατορίας. Από το 1795 έως το 1804 τα στρατεύματα του Αλή Πασά πολέμησαν για να εισέλθουν στη Νάουσα. Ο Ρομφέης και τα στρατεύματά του υπερασπίστηκαν την πολιορκημένη πόλη για πέντε μήνες έως ότου, μετά από μια τελική μάχη, νικήθηκαν και αναγκάστηκαν να εγκαταλείψουν την περιοχή. Ο Ρομφέης βρήκε καταφύγιο στη Θεσσαλονίκη, ενώ η σύζυγός του, ο γιος και η κόρη του φυλακίστηκαν και μεταφέρθηκαν στα Ιωάννινα. Κατέβαλε μεγάλες προσπάθειες για να απελευθερώσει την οικογένειά του, χωρίς αποτέλεσμα. Τελικά έγινε μοναχός στο Άγιο Όρος, όπου αργότερα έχασε τα λογικά του και δεν ξέρουμε τι απέγινε.
Εθνική Γλυπτοθήκη

Η Εθνική Γλυπτοθήκη είναι ένα μουσείο γλυπτικής που βρίσκεται στην Αθήνα. Πρόκειται για παράρτημα της Εθνικής Πινακοθήκης της Ελλάδας. Το μουσείο ιδρύθηκε το 2004 και έγινε η πρώτη Εθνική Γλυπτοθήκη της Ελλάδας. Στεγάζει μία μόνιμη συλλογή ελληνικής γλυπτικής από τον 19ο και τον 20ο αιώνα και προσωρινές εκθέσεις, κυρίως γλυπτικής. Το μουσείο στεγάζεται σε δύο κτίρια των πρώην βασιλικών στάβλων και περιβάλλεται από μία έκταση 6.500 τ.μ., που βρίσκεται στο Άλσος Στράτου στο Γουδί. 

Μέχρι στιγμής, το μουσείο φιλοξένησε δύο προσωρινές εκθέσεις. Την έκθεση "Μαρίνο Μαρίνι (1901-1980)" (Ιούνιος-Οκτώβριος 2006) και μία αναδρομική έκθεση του Γιαννούλη Χαλεπά (Φεβρουάριος-Σεπτέμβριος 2007).
Τσεχοσλοβακική Τηλεόραση

Η Τσεχοσλοβακική Τηλεόραση (ČST) ιδρύθηκε την 1η Μαΐου 1953 στην Τσεχοσλοβακία. Λειτουργούσε μέχρι τα μεσάνυχτα της 31ης Δεκεμβρίου 1992 προς την 1η Ιανουαρίου 1993, όταν η Τσεχοσλοβακία διαλύθηκε.
Διονύσιος Θερειανός

Ο Διονύσιος Θερειανός (1834–1897) ήταν Έλληνας λόγιος και δημοσιογράφος.
Σβάντε Τούνμπεργκ

Ο Σβάντε Τούνμπεργκ (γεννήθηκε στις 10 Ιουνίου 1969) είναι σουηδός ηθοποιός, παραγωγός και συγγραφέας. Έχει συγγράψει το βιβλίο Σκηνές από μια οικογένεια και έναν πλανήτη σε κρίση (σουηδικά: "Scener ur hjärtat") με την γυναίκα του, την μέτσο-σοπράνο και τραγουδίστρια Μαλένα Έρνμαν. Είναι επίσης συνδεδεμένος με το έργο της κόρης του, της νεαρής ακτιβίστριας για το περιβάλλον Γκρέτα Τούνμπεργκ.
Παγκόσμιο Κύπελλο Συλλόγων 2007

To Παγκόσμιο Κύπελλο Συλλόγων 2007 (επισήμως: "FIFA Club World Cup Japan 2007 presented by Toyota") ήταν μία ποδοσφαιρική διοργάνωση που διεξήχθη από τις 7 έως τις 16 Δεκεμβρίου 2007. Ήταν η 4η διοργάνωση του Παγκοσμίου Κυπέλλου Συλλόγων της FIFA, στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στην Ιαπωνία. Τροπαιούχος ανεδείχθη η ιταλική Μίλαν που κέρδισε στον τελικό με 4-2 τη αργεντίνικη Μπόκα Τζούνιορς.
Ντίτερ Νόλεν

Ο Ντίτερ Νόλεν ("Dieter Nohlen", γεννήθηκε στις 6 Νοεμβρίου του 1939 στο Ομπερχάουζεν) είναι Γερμανός ακαδημαϊκός και πολιτικός επιστήμονας. Σήμερα κατέχει τη θέση του Ομότιμου Καθηγητή Πολιτικής Επιστήμης της Σχολής Οικονομικών και Κοινωνικών Επιστημών του Πανεπιστημίου της Χαϊδελβέργης. Είναι ειδικός στα εκλογικά συστήματα και τη πολιτική ανάπτυξη έχοντας δημοσιεύσει αρκετά βιβλία.
Δέκατη όγδοη δυναστεία Φαραώ

Κεφαλή αγάλματος της [[Φαραώ]] Χατσεψούτ, με ανδρικά χαρακτηριστικά φαραωνικής εξουσίας (γένι).|εναλλ.=|αριστερά|157x157εσ
Η Δέκατη όγδοη δυναστεία Φαραώ (18η, αγγλικά: Dynasty XVIII) χρονολογικά τοποθετείται μεταξύ 1550-1295 π.Χ. και εγκαινίασε το Νέο Βασίλειο της Αιγύπτου (1550-1069 π.Χ.), στο οποίο συμπεριλαμβάνονται επίσης η 19η (1295 – 1186 π.Χ.) και η 20η Δυναστεία (1186 – 1069 π.Χ.). 

H 18η δυναστεία είναι γνωστή και ως Δυναστεία των Τουθμωσιδών, από τους τέσσερις φαραώ της που είχαν το όνομα "Τούθμωσις". Οι δύο τελευταίες δυναστείες του Νέου Βασιλείου είναι γνωστές και ως περίοδος των Ραμσίδων, λόγω της βασιλείας του Ραμσή Β', ενός από τους σημαντικότερους φαραώ, του οποίου το όνομα έλαβαν και πολλοί από τους βασιλείς που τον διαδέχτηκαν, σε ανάμνησή του.

H 18η Δυναστεία διαιρείται στην λεγόμενη "Προ-Αμάρνα" και την "Μετά-Αμάρνα" περίοδο. Η τελευταία ξεκινά με την άνοδο στον θρόνο του Αμενχοτέπ Δ΄ ή Ακενατέν, το 1352 π.Χ. Ο Ακενατόν ίδρυσε μία νέα πρωτεύουσα στη θέση Akhetaten, όπου βρίσκεται η σημερινή Αμάρνα και καθιέρωσε την λατρεία του ηλιακού δίσκου Ατέν, ως μία και μοναδική θεότητα, μεταφέροντας το κέντρο βάρους της πολιτικής και θρησκευτικής ζωής της Αιγύπτου από τις Θήβες στην Ακετατέν και ακυρώνοντας την παραδοσιακή λατρεία του Άμωνα. Για τον λόγο αυτό μάλιστα άλλαξε και το όνομά του, ώστε να περιέχει το όνομα του θεού Ατέν, αντί του Άμωνα-Ρα.
Πανελλήνιο Πρωτάθλημα Ελευθέρας Πάλης 1965

Το Πανελλήνιο Πρωτάθλημα Ελευθέρας Πάλης 1965 ή Η´ Πανελλήνιοι Αγώνες Ελευθέρας Πάλης ήταν η 8η διοργάνωση του Πανελληνίου Πρωταθλήματος Ελευθέρας Πάλης, που διεξήχθη από την Ελληνική Ομοσπονδία Φιλάθλων Πάλης, Άρσης Βαρών (Ε.Ο.Φ.Π.Α.Β.). Οι αγώνες πραγματοποιήθηκαν στο Παλέ ντε Σπορ, στη Θεσσαλονίκη από το Σάββατο 30 έως και την Κυριακή 31 Οκτωβρίου του 1965. Διεξήχθησαν 8 αγωνίσματα.

Πρωταθλήτρια ομάδα αναδείχθηκε η ΧΑΝΘ με 37 βαθμούς. Επτά σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 3 χρυσά και 1 χάλκινο μετάλλιο. Τη δεύτερη θέση κατέλαβε η ΧΑΝΘ με 2 χρυσά και 4 ασημένια και την τρίτη ο Πανελλήνιος Γ.Σ. με 1 χρυσό και 2 ασημένια μετάλλια.
Σιγιάκ

Το Σιγιάκ ( ή "Shijaku", ) είναι μικρή πόλη με περίπου 7.500 κατοίκους στην κεντρική Αλβανία στον νομό Δυρραχίου. Η πόλη βρίσκεται μεταξύ Δυρραχίου και Τιράνων, περίπου 11 χιλιόμετρα από την πρώτη και 25 χιλιόμετρα από την πρωτεύουσα. Εθνική οδός, αυτοκινητόδρομος και σιδηρόδρομος κινούνται περιμετρικά από την πόλη στη βόρεια πλευρά. Η πόλη βρίσκεται στην ανατολική όχθη του ποταμού Ερζέν, ο οποίος κυλά από νότο προς βορρά όπου εκβάλει στην Αδριατική. 

Το 2015, ο Δήμος του Σιγιάκ συγχωνεύθηκε με τις παρακείμενες κοινότητες των Γκιεπάλαϊ (3.449 κάτοικοι), Μαμίνας (4.463 κάτοικοι) και Τσαφζόταϊ (12,381 κάτοικοι) στα πλαίσια μεταρρύθμισης της τοπικής αυτοδιοίκησης. Το Σιγιάκ είχε προηγουμένως 7.568 κατοίκους (2011).

Το Σιγιάκ ήταν για πολλά χρόνια τόπος αγοραπωλησιών πλησίον της γέφυρας του ποταμού Ερζέν. Το τέμενος της πόλης χρονολογείται από τον 19ο αιώνα. Το 1466, αναφέρθηκε πως 5.000 Αλβανοί μαχητές υπό τον Οθωμανό Σουλτάνο οι οποίοι πολέμησαν κατά του Σκεντέρμπεη τραυματίστηκαν σοβαρά στην περιοχή. Μεγάλο μέρος του πληθυσμού της πόλης είναι Κοσοβάροι ή Βόσνιοι οι οποίοι διέφυγαν στην περιοχή κατά τον 19ο αιώνα. 

Κατά τη διάρκεια της κομμουνιστικής διακυβέρνησης της Αλβανίας, το Σιγιάκ υπήρξε πόλη σε μία ανεπτυγμένη αγροτική περιοχή. Κυρίως ήταν γνωστό για το κρατικό του οινοποιείο. Τη δεκαετία του 1990 μεγάλη μερίδα του πληθυσμού της πόλης αναζήτησε ένα καλύτερο επαγγελματικό μέλλον σε χώρες της Δυτικής Ευρώπης. Παράλληλα, αρκετοί άνθρωποι μετανάστευσαν στην πόλη από τις γύρω ορεινές περιοχές της χώρας. Πλέον, το Σιγιάκ εκμεταλλεύεται την τοποθεσία του ανάμεσα σε Τίρανα και Δυρράχιο, όπου υπάρχει πληθώρα εργοστασίων και παραγωγικών μονάδων.

Η ποδοσφαιρική ομάδα της πόλης ονομάζεται ΚΦ Ερζένι Σιτζάκ και αγωνίζεται στην Α΄ Κατηγορία ποδοσφαίρου της Αλβανίας.